Եւ բնական է, որ Ուջանի մասին մեր այս հպանցիկ ակնարկի բուն առանցքը հենց այդ պատմությունն է։ Ինչպե՞ս է եղել։ Ուջանցի Վանիկ Խաչատրյանը տարիների հեռվից հիշելով ու համագյուղացիների օգնությամբ փոքր մանրամասները վերականգնելով, պատմում է. «Մեր գյուղում մի բժիշկ կար։ Այն ժամանակ, ավելի ճիշտ, ուսանող էր՝ Հարություն Հարությունյանը։ Նա մտահղացավ Անդրանիկի արձանը դնելու գաղափարը։ Ընկավ տնետուն, մարդիկ գումար հանգանակեցին՝ ով ինչքան կարող էր։ Արձանը պատրաստեց քանդակագործ Միքայել Ավետիսյանը։ Ցավոք, հիմա նա էլ չկա։